தென்னாட்டுக்காந்தி காமராசர் - ஏனைய கவிதைகள்

விருதுநகரில் பிறந்த விருதுக்காரர் 
 விவேகத்தில் சிறந்த திறமைக்காரர் 
 கிராமங்கள் முழுக்க கால்பதித்தவர் 
 மனிதநேயத்தின் மறுஉருவமாக நின்றவர் 
 தன்னிகரில்லா தமிழகத்தை 
 உயர்த்திக்காட்டியவர் 
 தரணியில் நேருவின் 
 பாராட்டைப் பெற்றவர் 
 தன்னலமற்ற தலைவராக வாழ்ந்தவர் 
 பொதுநலத்தையே 
 குறிக்கோளாக்க் கொண்டவர் 
 ஏழைப் பங்காளன் என்பதற்கு 
 இலக்கணமானவர் 
 ஏழைகளுக்கு 
 இலவசக்கல்வி நல்கியவர் 
 எளியவருக்கு 
 மதிய உணவு வழங்கியவர் 
 கற்றவர்கள் ஏழு என்பதை 
 முப்பத்தேழாக்கியவர் 
 கல்விக்கூடங்கள் 
 இருபத்தேழாயிரம் திறந்தவர் 
 விள்க்கேற்றி அறிவொளி 
 தந்த முதல்வர் 
 ஏழைகளின் 
 உயர்வுக்குச் சிந்தித்தவர் 
 வாழ்க்கையையே 
 தியாகம் செய்தவர் 
 கதராடை அணிந்த 
 சட்டைக்காரர் 
 கொண்ட கொள்கையில் பிடிப்புக்காரர் 
 இலட்சங்களுக்காக இலட்சியத்தை விடாதவர் 
 கோடிகளுக்காக கொள்கையை துறக்காதவர் 
 தென்னாட்டு காந்தியாக விளங்கியவர் 
 சுயமரியாதை எங்கும் இழக்காதவர் 
 சுதந்திரத்திற்காக போராடிய புரட்சிக்காரர் 
 பணத்தாசை பதவியாசை இல்லாதவர் 
 பகைவர்களும் பாராட்டும் பண்பாளர் 
 படிக்காத மேதை காமராசர்